La Universitat Jaume I tanca el curs promovent les vocacions científiques amb el programa Joves i Ciència



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/investigacio/arxiu/noticies/2024/7/joves-i-ciencia/&url=/com/investigacio/arxiu/noticies/2024/7/joves-i-ciencia/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/investigacio/arxiu/noticies/2024/7/joves-i-ciencia/&url=/com/investigacio/arxiu/noticies/2024/7/joves-i-ciencia/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/investigacio/arxiu/noticies/2024/7/joves-i-ciencia/&url=/com/investigacio/arxiu/noticies/2024/7/joves-i-ciencia/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/investigacio/arxiu/noticies/2024/7/joves-i-ciencia/&url=/com/investigacio/arxiu/noticies/2024/7/joves-i-ciencia/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## La Universitat Jaume I tanca el curs promovent les vocacions científiques amb el programa Joves i Ciència

26/07/2024 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

![Imatge aèria del campus](//static.uji.es/templates/uji2016_plantillas/static/images/campusaerea.jpg)

[Acceptar galetes de tercers](#)

[Veure el vídeo en YouTube](https://www.youtube.com/embed/b6evsV1t6Lc)

Altres activitats educatives com Connecta amb la Ciència, Estudia i Investiga, i les noves beques d'iniciació a la investigació també impulsen l’interès per la ciència i la investigació .

Video: <https://youtu.be/b6evsV1t6Lc>

La Universitat Jaume I de Castelló reforça el seu compromís amb les vocacions científiques entre el jove alumnat amb una varietat d'iniciatives educatives que integren ciència i investigació. En aquest context, cal destacar la col·laboració de l'UJI amb la fase 2 del programa Joves i Ciència, organitzat per la Fundació Catalunya-La Pedrera, que ofereix a estudiants de 1r de batxillerat una immersió pràctica en el món de la investigació científica. Aquest tipus de programes són essencials no només per a despertar vocacions científiques des de joves, sinó també per a fomentar la creativitat, la innovació i el desenvolupament de competències clau que contribueixen a la recuperació i retenció del talent investigador en el nostre país, garantint així un futur científic i tecnològic sòlid.

Per tercer any consecutiu, l'Institut de Materials Avançats (INAM) de l'UJI acull aquest programa, desenvolupat del 15 al 26 de juliol. Dues estudiants procedents de centres educatius de Catalunya han estat treballant en projectes d'investigació reals, el que els ha oferit una visió pràctica del procés científic i ha fomentat el seu interès per les carreres científiques. En l'INAM, les dues participants han col·laborat amb el personal investigador format per Radeya Vasquez Romero, Ana María Gutiérrez Blanco i Javier Durantini, sota la tutorització de l'investigador Sixto Giménez, en la recerca de materials innovadors i sostenibles, contribuint a avanços en els camps de la física i la química aplicades als materials avançats. Aquestes activitats estan relacionades amb les línies de recerca del grup PHAME (PHotoActive Materials for Energy), enfocades en la producció de compostos químics de valor afegit mitjançant rutes de valoració sostenible.

Aquesta i altres iniciatives s'emmarquen dins dels esforços de la Universitat Jaume I per fomentar les vocacions científiques i la participació dels joves en la recerca. Entre aquestes accions, s'inclouen programes com *Connecta amb la Ciència*, *Estudia i Investiga*, i les noves beques d'iniciació a la investigació. La comunicació social de la ciència juga un paper important en aquestes activitats, ja que destaca la importància de la ciència i la tecnologia en el desenvolupament de la societat, i promou la creativitat, la innovació i les competències STEM.

*Connecta amb la Ciència* és un programa destinat a l’alumnat de 4t d’ESO de diferents seus de Castelló (Camp de Morvedre, Sogorb, Morella, Vilafranca, Sant Mateu i Vinaròs), té com a objectiu acostar-los al món universitari i despertar el seu interès per la ciència i la tecnologia. A través de tallers pràctics i xarrades amb personal investigador universitari, l'estudiantat té l'oportunitat de conèixer de primera mà les diferents àrees de recerca i els estudis que poden cursar a la universitat. Aquesta experiència immersiva pretén fomentar les vocacions científiques i tecnològiques des d'una edat primerenca per tot el territori de la província de Castelló.

D’altra banda, *Estudia i Investiga* permet a l’estudiantat universitari col·laborar amb equips d’investigació en projectes de recerca innovadors i multidisciplinaris. Aquest programa ofereix a la comunitat universitària l'oportunitat d'immersió en grups de recerca, promovent la seua participació en activitats d'investigació des de les primeres etapes de la seua formació acadèmica. Així, l’alumnat pot explorar diferents àmbits científics, desenvolupar les seues habilitats investigadores i potenciar el seu creixement acadèmic i professional.

A més, les noves beques d'iniciació a la investigació proporcionen suport financer i acadèmic a l’estudiantat de màster interessat a iniciar-se en el camp de la recerca i tenen com a objectiu fomentar l'accés a la investigació a l’alumnat amb alt nivell de rendiment acadèmic, compatibilitzant els estudis amb una formació bàsica en investigació. Es poden sol·licitar diverses beques com les de col·laboració en departaments o les convocades per grups, instituts i departaments, amb una dotació econòmica i dedicació específica segons el tipus de beca. Aquesta acció s'emmarca dins del Pla de Promoció de la Investigació i Transferència de Coneixement 2024 de l’UJI.

Així, la Universitat Jaume I continua promovent l'interès per la ciència i la investigació entre les persones més joves a través de diverses oportunitats que permeten desenvolupar habilitats i coneixements en àmbits científics. Aquests programes estan dissenyats per a oferir experiències pràctiques i motivadores, afavorint una formació integral i de qualitat per als futurs professionals de la ciència i la tecnologia.Inici del formulariFinal del formulari

El programa Connecta amb la Ciència està organitzat per la Unitat de Divulgació Científica i Ciència Ciutadana del Vicerectorat d’Innovació, Transferència i Divulgació Científica, en col·laboració amb el programa Campus Obert del Servei d’Activitats Socioculturals (SASC) del Vicerectorat de Cultura, Llengües i Societat de l’UJI i també compta amb el finançament i col·laboració de la Fundació Espanyola per a la Ciència i la Tecnologia–Ministeri de Ciència, Innovació i Universitats a través del projecte FCT-23-19026.

Informació proporcionada per:
[Servei de Comunicació i Publicacions](/serveis/scp/)

Qui som?

[Portada](/com/investigacio/cienciauji/)
[UCC+I](/serveis/scp/ucc/)

Difusió investigació

[Blog Ciència TV](/com/investigacio/arxiu/ciencia-uji-tv/)
[Butlletí Ciència UJI](/com/investigacio/arxiu/ciencia-uji/)
[Butlletí Horizon Europe](/com/investigacio/docs/butlleti-horizon-europe/)
[Comboi, un viatge per la ciència](/com/investigacio/docs/podcast-comboi-viatge-per-la-ciencia/)
[Notícies científiques](/com/investigacio/sumari/noticies/ )
[Notícies de fàcil lectura](/com/investigacio/docs/noticies-de-lectura-facil)
[Revista d’actualitat. Investigació](/com/revista/tematica/investiga/)
[Una finestra a la ciència](http://www.radio.uji.es/programa.php?id=46 )

Divulgació científica

[Experimenta UJI](/com/investigacio/docs/experimenta-uji/)
[Innobar, con b de bar (Espaitec)](https://espaitec.uji.es/podcast-innobar-con-b-de-bar/)
[Magacín «Humanes i Socials»](https://humanesisocials.uji.es)
[Projectes H2020](/com/investigacio/docs/butlleti-h2020/)
[Projectes i articles COVID-19](/com/investigacio/docs/estudis-articles-covid-19/)
[Research pitches](/com/investigacio/research-pitches/)
[The Conversation](/com/investigacio/docs/the-conversation/)
[UJI Divulga (Onda Cero)](/com/investigacio/docs/uji-divulga-onda-cero/)
[Vocabulari científic](/com/investigacio/docs/vocabulari-cientific/)

Projectes i estudis

[Projectes i estudis](/serveis/scp/ucc/projectes/)

Recursos d'interés

[Divulgateca](http://www.divulgateca.es)

Xarxes externes

[CRUE](https://www.crue.org/)
[FECYT](https://www.fecyt.es/es/info/que-son)
[RUVID](https://ruvid.org/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00